|  |  |
| --- | --- |
|  | REPUBLIKA HRVATSKAVIROVITIČKO-PODRAVSKA ŽUPANIJAURED ŽUPANA |

**KLASA: 230-02/19-01/03
URBROJ: 2189/1-05/01-19-1**

**Virovitica, 4. ožujka 2019.**

Na temelju članka 23. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15), članka 20. Pravilnika o financiranju programa i projekata udruga koji su od interesa za Virovitičko-podravsku županiju i Odluke o načinu raspodjele raspoloživih sredstava iz Proračuna Virovitičko-podravske županije za 2019. godinu namijenjenih financiranju programa i projekata udruga koji su od interesa za Virovitičko-podravsku županiju Klasa: 230-01/19-01/01, Urbroj: 2189/1-05/01-19-1 od 27. siječnja 2019. godine, pročelnica Ureda župana, dana 4. ožujka 2019. godine, raspisuje

 **JAVNI NATJEČAJ**

**ZA FINANCIRANJE PROGRAMA I PROJEKATA**

**BRANITELJSKIH I STRADALNIČKIH UDRUGA KOJI SU OD INTERESA ZA**

**VIROVITIČKO-PODRAVSKU ŽUPANIJU U 2019. GODINI**

**UVJETI PRIJAVE**

**I**

U Proračunu Virovitičko-podravske županije za 2019. godinu, Razdjel 002 Ured župana, planirana su sredstva namijenjena za financiranje projekata udruga koji su od interesa za Virovitičko-podravsku županiju.

Virovitičko-podravska županijapoziva **braniteljske i stradalničke udruge** čije su aktivnosti usmjerene na očuvanje digniteta i promicanja istine o Domovinskom ratu, psihološkom i socijalnom osnaživanju te podizanju kvalitete življenja hrvatskih branitelja, stradalnika i članova njihovih obitelji, a kojima je financijska pomoć potrebna u realizaciji projekta iz područja njihova djelovanja kojima će se pozitivno utjecati na percepciju članova udruga, zaštitu dostojanstva i vrednovanja njihovog doprinosa u obrani suvereniteta Republike Hrvatske, kao i na percepciju zajednice o njima te podići kvaliteta življenja hrvatskih branitelja, stradalnika i članova njihovih obitelji kroz radne aktivnosti i terapije, sportsko-natjecateljske, kulturno-umjetničke i druge rekreativne aktivnosti koje će pridonijeti njihovoj psihosocijalnoj rehabilitaciji i resocijalizaciji, da se prijave na financijsku podršku projektima usmjerenim na postizanje spomenutih ciljeva.

Prihvatljive aktivnosti unutar projekta su koncerti, izložbe, turniri, smotre, gastro manifestacije, radionice, književne tribine, skupovi, simpoziji, akcije čišćenja okoliša, humanitarne priredbe, tradicijske priredbe, kazališne predstave, sajmovi, obilježavanje obljetnica, tiskanje knjige, izrada spomen obilježja, sudjelovanje na manifestacijama i sl.

**II**

Pravo na podnošenje prijave imaju prijavitelji iz točke I. ovog poziva, registrirani temeljem Zakona o udrugama (NN 74/14, 70/17) i usklađeni sa Zakonom o financijskom poslovanju i računovodstvu neprofitnih organizacija (NN 121/14) uz uvjet da:

* su upisani u odgovarajući Registar;
* su registrirani kao udruge, zaklade ili druge pravne osobe čija temeljna svrha nije stjecanje dobiti (organizacije civilnoga društva)
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt/inicijativa, koji prijave na javni natječaj/poziv Županije, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Županije definiranih razvojnim i strateškim dokumentima, odnosno uvjetima svakog pojedinog natječaja/poziva;
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Županije;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* imaju uređen sustav prikupljanja članarina te uredno predaju sva izvješća Županiji i drugim institucijama.

Iznimno se mogu javiti i udruge čiji se projekti ne odvijaju na području Virovitičko-podravske županije ako se njihov projekt ocijeni kao projekt od općeg značaja za Virovitičko-podravsku županiju i Republiku Hrvatsku.

Prijave se mogu poslati za financiranje projekata udruga koji će se realizirati u 2018. godini ili se realiziraju kroz višegodišnje razdoblje.

Svaka udruga može prijaviti više projekata u okviru ovoga Natječaja.

Udruga ne može na ovu prijavu prijaviti projekt za kojeg su joj u 2018. godini već odobrena sredstva od strane Virovitičko-podravske županije.

**KRITERIJI ZA ODABIR**

**III**

Kriteriji za odabir te kako se može ostvariti prednost u financiranju projekta i tko nema pravo prijave na Natječaj, kao i popis prihvatljivih i neprihvatljivih troškova, detaljno su opisani u **Uputama za prijavitelje** na Javni natječaj za financiranje programa i projekata braniteljskih i stradalničkih udruga koji su od interesa za Virovitičko-podravsku županiju u 2019. godini.

**VRIJEDNOST NATJEČAJA**

**IV**

Za financiranje projekata u okviru ovog Natječaja raspoloživ je iznos od 100.000,00 kuna.

Najveći iznos traženih sredstava za financiranje projekta je **15.000,00 kuna** (petnaesttisućakuna). Projekti se mogu financirati i do maksimalnog iznosa ukupnih prihvatljivih troškova projekta.

**DOKUMENTACIJA ZA PRIJAVU**

**V**

**Prijave** trebaju **obvezno** sadržavati:

1. Ispunjen, ovjeren i potpisan **obrazac za prijavu projekta** (preuzima se na mrežnim stranicama Virovitičko-podravske županije: www.vpz.hr),
2. Ispunjen, ovjeren i potpisan **obrazac proračuna projekta** (preuzima se na mrežnim stranicama Virovitičko-podravske županije: www.vpz.hr),
3. **Obrazac izjave o partnerstvu**, ako je primjenjivo (preuzima se na mrežnim stranicama Virovitičko-podravske županije: www.vpz.hr),
4. **Obrazac izjave o nepostojanju dvostrukog financiranja** (preuzima se na mrežnim stranicama Virovitičko-podravske županije: www.vpz.hr),
5. **Izvadak iz Registra udruga RH** ili drugog odgovarajućeg registra (ne stariji od 2 mjeseca od dana objave natječaja) ili ispis elektronske stranice iz Registra udruga RH sa svim podacima udruge,
6. **Ispis elektronske stranice iz Registra neprofitnih organizacija** Ministarstva financija RH,
7. **Potvrda nadležne porezne uprave o nepostojanju duga prema RH** (dostavlja se prilikom potpisivanja ugovora)
8. **Uvjerenje/potvrda nadležnog suda da se ne vodi postupak protiv osobe ovlaštene za zastupanje** (dostavlja se prilikom potpisivanja ugovora)

Dokumentacija iz točke 1. do 4. treba biti **potpisana i ovjerena pečatom** od strane ovlaštene osobe podnositelja zahtjeva i dostavljena u izvorniku u jednom primjerku.

**Neobvezni dijelovi prijave** **su**:

1. opis dosadašnjih aktivnosti i realiziranih programa/projekata s priloženim izvodima iz novinskih članaka, publikacija, fotografije i sl.

**NAČIN PRIJAVE**

**VI**

Prijave se dostavljaju **isključivo na propisanim obrascima**, koji su zajedno s Uputama za prijavitelje i ostalom natječajnom dokumentacijom, dostupni na mrežnim stranicama Virovitičko-podravske županije [**www.vpz.hr**](http://www.vpz.hr).

Prijave se mogu dostaviti na tri načina:

1. poštom preporučeno u zatvorenoj omotnici na adresu:

## VIROVITIČKO-PODRAVSKA ŽUPANIJA

**URED ŽUPANA**

**''Prijava za financiranje programa i projekata braniteljskih i stradalničkih udruga koji su od interesa za**

**Virovitičko-podravsku županiju u 2019. godini''**

**Trg Ljudevita Patačića 1**

**33000 Virovitica**

1. osobnom dostavom u zatvorenoj omotnici s upisanom adresom iz točke 1. preko pisarnice Virovitičko-podravske županije na adresi Trg Ljudevita Patačića 1, 33000 Virovitica
2. putem elektronske pošte na adresu: jasna.abramovic@vpz.hr.

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde; kao predmet elektronske pošte upisati: **''Prijava za financiranje programa i projekata braniteljskih i stradalničkih udruga koji su od interesa za Virovitičko-podravsku županiju u 2019. godini''**.

**VII**

Zahtjevi za sufinanciranje projekta mogu se dostavljati tijekom cijele godine, odnosno najkasnije do 30. studenoga 2019. godine, a rješavaju se po vremenu zaprimanja, odnosno do utroška sredstava planiranih za proračunsku godinu.

**ROK ZA DONOŠENJE ODLUKE I NAČIN OBJAVE**

**VIII**

Odluku o odabiru prijavljenih programa/projekata donosi pročelnica Ureda župana na prijedlog Povjerenstva za ocjenu prijava.

Popis odabranih projekata bit će objavljen na web stranici Virovitičko-podravske županije po isteku natječaja, objedinjeno za sve projekte.

**MODEL PLAĆANJA**

**IX**

Virovitičko-podravska županija jednokratno isplaćuje sredstva korisniku u iznosu navedenom u ugovoru u roku od 30 dana od dana njegovog potpisivanja.

**ZAVRŠNE ODREDBE**

**X**

Javni natječaj objavljuje se na mrežnim stranicama Virovitičko-podravske županije.

**XI**

Sva pitanja vezana uz ovaj Natječaj mogu se postaviti elektroničkim putem, slanjem upita na adresu elektronske pošte: jasna.abramovic@vpz.hr.

**PROČELNICA**

**Jasna Abramović, dipl. iur.**